google/wiki40b huggingface dataset:
Oslo-karnevalet

Oslo-karnevalet var en stor festival som i årene 1983-1986 gikk av stabelen i Oslo sentrum med mellom 50 000 og 100 000 deltakere. Det første karnevalet ble arrangert 27. – 29. mai 1983 og de påfølgende karnevalene ble også lagt til månedsskiftet mai-juni (altså ikke før inngangen til fastetiden, som vanligvis er tidspunktet for karneval).

Initiativ

Initiativtakerne til Oslo-karnevalet var ”Brødre og søstre”, en gruppe med tilknytning til de anarkistisk inspirerte husokkupantene i Skippergata 6/8 i Oslo. Denne gruppen ble oppløst samme år og erstattet av en ny karnevalskomité.

Karnevalene 1984 og 1985

Ifølge en av initiativtakerne til Oslo-karnevalet, Henning Dahl, var karnevalet i 1983 deltakerorientert, mens de påfølgende karnevalene gradvis fikk mer og mer preg av å være arrangementer for et publikum: «I 1983 var menneskene deltakere – alle skulle delta og underholde seg sjøl. Fra 1984 ble menneskene publikum. Scener ble satt opp, underholdere leid og hyra inn til faste scener hvor NRK hadde kjøpt seg inn! Ikke rart det ble tull og uro.»
Oslo kommune støttet karnevalene med statlige storby-midler, noe departementet i 1986 ikke lenger ville godta. Begrunnelsen var at disse midlene ikke skulle benyttes til engangsarrangementer.
Karnevalene i 1984 og 1985 hadde vært preget av forsøpling og fyll. Derfor søkte karnevalskomiteen i 1986 om økonomiske tilskudd for å styrke vaktholdet. I 1985 hadde de kommunale kostnadene til renhold og opprydding etter karnevalet beløpt seg til hele 212 500 kroner (et svært høyt beløp på den tiden), noe som også ble ansett som kommunal støtte til arrangementet.

Slutten for karnevalet

Evalueringen av 1986-karnevalet medførte slutten på perioden med karneval i Oslo sentrum. Byens myndigheter, politikere og politi hadde sagt klart i fra om at arrangementet ikke lenger var velkomment.
Nebraska (film)

Om filmen

Filmen mottok seks Oscar-nominasjoner i 2014, for Beste film, Beste mannlige hovedrolle (Dern), Beste kvinnelige birolle (Squibb), Beste regi (Payne), Beste originale manus (Nelson) og Beste kinematografi (Papamichael).

Handling

Den tidligere alkoholavhengige, nå nesten senildemente Woody Grant (Bruce Dern) blir stoppet av en politimann mens han går midt i trafikken, og blir hentet av sin fremmedgjorte sønn David (Will Forte). Sammen kjører de fra byen de bor i, Billings, Montana, mot Lincoln, Nebraska, der Woody ønsker å hente en millionpris som han tror han har vunnet i et lotteri, men som ikke er annet enn et promoteringsforsøk fra et tidsskrift. På vei dit kjører de gjennom Woodys fødested, den fiktive småbyen Hawthorne, Nebraska, der hans eldre bror fortsatt bor sammen med sin familie.
Monsunskog

Monsunskog eller regngrønn skog er type skog som vokser i tropiske og subtropiske områder som har en spesielt regnrik monsunsesong, men ellers er ganske tørt. Monsunskogene består typisk av bredbladet tørr tropisk- og subtropisk løvskog.
Monsunskog er typisk vanlig som et skogbelte i randsonen til tropisk regnskog. Skogen er ofte rik på store og edle tresorter, som foreksempel teak (Tectona), og feller typisk løvet i perioder.
EM i skiskyting 2012

EM i skiskyting 2012 for junior og senior ble arrangert i Osrblie i Slovakia i perioden 25. januar – 2. februar 2012.
Rotrude

Liv og virke

Hun var datter av keiser Karl den store og Hildegard av Vinzgouw. Rotrude fikk sin utdannelse i Aachen av Alcuin ved palassets skole. Alcuin satte pris på henne og kaller henne Columba i sine brev til henne. 
Hun var 781-788 trolovet med keiser Konstantin VI av Bysants som en del av en politisk allianse, og grekerne gav henne navnet Erythro og sendte en munk, Elisaeus, for å undervise henne i gresk kultur og språk. Alliansen mellom Bysans og Frankerriket ble brutt i 786 og trolovelsen ble brutt i 788 av den bysantinske keiserinne Irene.
Hun hadde et forhold med Rorgo av Rennes og fikk en sønn med ham; Louis, Abbot av Saint-Denis (800 – 9. januar 867), men hun giftet seg aldri. Samme år som hennes sønn ble født, ble hun plassert i kloster hos sin fars søster Gisela, som var abbedisse i Chelles, der hun også selv ble nonne. 
Rotrude og Gisela forfattet i år 800 et brev til Alcuin av York, som fikk ham til å forfatte Commentaria i Johannem Evangelistam.
Fylkesvei 1894

Fylkesvei 1894 går mellom Espa og Nilsberg i Stange kommune. Veien er 3,7 km lang.
Frem til 2019 hadde veien betegnelsen Fylkesvei 227.
Taorantingparken

Taorantingparken (kinesisk: 陶然亭公园, pinyin: Táorántíng Gōngyuán) er en bypark nord for Beijings sydbanestasjon i distriktet Xuanwu, sør i byen. Parken var et historisk samlingssted for lærde mandariner under Qing-dynastiet, en tid da de fleste av Beijings haver og parker var reservert keiserens slekt.
Parken har sitt navn fra et dikt fra Tang-dikteren Bai Juyi: «Vent til krysantemummene er gule og den hjemmelagede vinen er modnet, [jeg vil] drikke med det og være sorgløs» (更待菊黄家酿熟，与君一醉一陶然).
Parken har et samlet areal på 240 000 m², hvorav 69 000 m² er vann. Den ble anlagt i sin nåværende fasong i 1952. Den har gravmæler for Gao Junyu, Shi Pingmei og Sai Jinhua.
Parken har en innsjø og mange paviljonger spredt omkring. Taoranpaviljongen ble bygd i Kangxi-keiserens 34. år (1695), under ledelse av Jiang Zao (江藻).
Staatsballett Berlin

Staatsballett Berlin ble etablert 1. januar 2004 etter en sammenslåing av ensemblene i Staatsoper Unter den Linden, Deutsche Oper Berlin og Komische Oper Berlin. Fra 1. mars 2011 er ballettens spillested Deutsche Oper Berlin.
Staatsballett Berlin er med sine nærmere 90 dansere det største ensemblet i sitt slag i Tyskland. Ballettens historie går tilbake til 1742 da Fredrik II av Preussen grunnla sitt Königlichen Hofoper.
Guvernementet Poltava

Guvernementet Poltava var et guvernement i keiserdømmet Russland, i dagens Ukraina, i årene 1802-1917.
Størstdelen av befolkningen var ukrainere og guvernementet var ved siden av guvernementet Moskva og guvernementet Podolia det tettast befolkede guvernementet i det egentlige Russland. Guvernementet Poltava var en del av det jødiske bosetningsområde i det russiske keiserdømme. Jødenes antall oppgikk til omkring 40 000. 
Landet var preget av en bølgende og skogløs slette på 150-180 meters høyde over havet; den var for det aller meste meget grøderik, med unntak av noen sandrike trakter. Alle elvene tilhører Dnjeprs flodområde. Hovedfloden Dnjepr dannet vestre grense av guvernementet og mottok innen Poltava sideelvene Trubezj, Sula, Psiol, Vorskla og Orel.
Jordbruk og ladegårdsskøtsel var hovednæringer og gav et betydelig overskudd for utførsel. Ved siden av  vanlige kornslagene hvete, rug og havre ble det dyrket oljeplanter og tobakk. Havebruk vle drevet i stor skala, i særdeleshet dyrking av kirsebær og plommer, og beredningen av konservert frukt var en viktig industrigren. I visse områder mle  det dyrket medisinalveksterer som spesialitet.
Trechaleidae

Utseende

Middelsstore (5–12 mm), svært langbeinte, grå eller brunlige edderkopper. De har ganske store øyne som danner to litt framoverbuede tverr-rader.
Kroppen er litt flat og virker påfallende liten sammenlignet med de lange og også ganske brede beina.

Levevis

Disse edderkoppene lever gjerne i eller nær vegetasjonen langs steinete bekker. Noen spinner kompliserte, uregelmessige, flate fangstnett med et silkerør som edderkoppen sitter i, andre fisker etter bytte på vannoverflaten, ofte i ganske rasktstrømmende vann. Noen arter lever i skog (várzea) som er oversvømmet flere måneder av året. I alle fall noen av artene svømmer godt.

Utbredelse

Alle artene unntatt én lever i Sør- og Mellom-Amerika. Det eneste unntaket er én art fra Japan.
Bastogne

Historie

Stedet nevnes for første gang i testamentet til diakonen Adalgisel Grimo fra Verdun i år 634, der han testamenterte sine eiendommer i Bastogne (in Bastoneco) yil benediktinernes abbedi i Trier. Senere ble eiendommene overført til abeddiet i Prüm.
To gamle hærveier krysset hverandre i Bastogne: Reims - Köln og Arlon-Tongeren.
Byen ble sentral i siste del av andre verdenskrig på vestfronten under ardenneroffensiven da tyskerne i desember 1944 startet en siste storoffensiv i nordre Luxembourg og østre Belgia. Den 21. desember omringet de USAs 101. luftbårne divisjon, som opprettet en pinnsvinstilling rundt Bastogne. Byen ville ha vært meget viktig for en videre tysk fremrykking - syv landeveier i alle retninger møttes og møtes her.
Tyskerne krevde at divisjonen overgav seg, hvoretter divisjonssjefen gav det korte svar Nuts! Og etter fem døgn fikk divisjonen unnsetning. Etter dette kalles Bastogne av og til Nuts City. Byen har et krigsmuseum og et stjerneformet minnesmerke som severdigheter.

Bastogne er også kjent for det klassiske endagsrittet Liège-Bastogne-Liège.
Trondheim kommunes byggeskikkpris

Trondheim kommunes byggeskikkpris ble innstiftet av kommunens formannskap høsten 2006  «for å hedre aktører som på ulikt vis utmerker seg positivt innenfor arkitektoniske/byplanmessige løsninger». 
Prisen utdeles årlig og består av en plakett som skal settes på eller i anlegget, samt et diplom til prisvinneren/prisvinnerne. Man kan ikke søke om å få prisen, men alle har forslagsrett. Juryen består av fem personer. To av disse oppnevnes av kommunens formannskap. Den ene av disse er juryens leder. I tillegg består juryen av et medlem fra Trondhjems Arkitektforening; et fra Næringsforeningen og et fra Husbanken. 
Universell utforming og miljøvennlige løsninger vektlegges ved valg av prisvinnende prosjekt.
Bak lukkede dører (film)

Handling

Discodanseren Kelly tar en drink som inneholder et giftstoff og får en voldsom reaksjon på dette. De andre feiltolker hennes oppførsel som et nervøst sammenbrudd og hun blir dermed tvangsinnlagt på et psykiatrisk sykehus. Der havner hun på en avdeling som internt har fått kallenavnet "The Fifth Floor". Her opplever hun å blir seksuelt misbrukt av avdelingsvokteren. Selv hevder hun at hun er blitt forgiftet, men ikke en gang stedets lege tror henne og hennes opphold forlenges. Hun opplever det hele som en håpløs kamp mot systemet.
Guns and songs of the I.R.A. Vol. 1

Guns and songs of the I.R.A. Vol. 1 er et irsk musikkalbum med nasjonale sanger og låter kjent i IRA-kretser. Albumet ble laget i 1971, og artist på LP-plata er Brigid Corey.
Albumet ble produsert av Bill McBurney, og spilt inn i International Studio i Belfast i Nord-Irland. Den ble utgitt på Outlet recording Co Ltd.
Eunogyra

Utseende

Små til middelsstore (vingespenn 30–40 millimeter) sommerfugler med avrundede vinger. Oversiden er gråbrun, med en rad av svarte flekker langs ytterkanten. Undersiden er mønstret som oversiden, men grunnfargen er lyst gulbrun.

Levevis

Disse sommerfuglene lever i skog, særlig tropisk regnskog.
Hannen har utvrengbare hårpensler på bakkroppsspissen som skiller ut feromoner.

Utbredelse

Begge de kjente artene lever i delstaten Pará i Brasil, Eunogyra satyrus er også funnet i Ecuador og Peru.
Eresia

Utseende

Nokså små, slanke sommerfugler, som oftest mørke med gule, hvite eller røde flekker. Mange av artene etterligner giftige pasjonsblomstsommerfugler eller Ithomiini og ligner overflatisk sterkt på disse.

Levevis

Rutevingene er ikke spesielt sterke flygere, og de fleste artene er nokså stedbundne med små, lokale kolonier. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr.

Utbredelse

Slekten er utbredt i den Neotropiske økosonen, fra Mexico og sørover.
Jus (drikk)

Jus, juice eller fruktjuice (fra latin jus, som også er i slekt med de norske ordene sjy og ost) er ren råsaft presset fra frukt eller grønnsaker i blandet eller ublandet form, som ulike sitrusfrukter (eksempelvis appelsin, grapefrukt og sitron) og rotfrukter (eksempelvis gulrot, bete og kålrot). Dersom jusen er framstilt fra kun en sort skal den kalles med sortens navn og endingen -jus eller -juice, for eksempel ananasjus, appelsinjus, eplejus og tomatjus eller ananasjuice, appelsinjuice, eplejuice og tomatjuice.
I utgangspunktet er det ingen forskjell mellom jus og most som drikk, annet enn opphavet til uttrykkene. Eplemost og eplejus er således bare ulike navn på samme produkt. Uttrykket most er lavtysk, men stammer fra latin slik jus gjør. Det brukes gjerne om det uferdige pressproduktet. Det er imidlertid også tradisjon for å kalle noen sorter fruktsaft for jus og andre for most. Råsaft som er presset ut av epler, pærer, druer og bær, og som kan brukes til produksjon av vin, brennevin eller sider, kalles gjerne most. Annen type råsaft kalles helst jus.
Både jus og most kan lages fra konsentrat på visse vilkår. I Norge er dette regulert i Forskrift om fruktjuice og lignende produkter.
Gianluca Zambrotta

Klubbkarrieren

Zambrotta begynte karrieren i 1994 i Serie B-klubben Como Calcio. To år senere fikk han kontrakt med Bari i Serie A. I 1999 ble han kjøpt av Juventus for omkring 16 millioner euro.
Med Juventus har Zambrotta vunnet det italienske ligamesterskapet tre ganger, og den italienske supercupen to ganger. Han var også med i finalen i Mesterligaen i 2003, da laget tapte for Milan etter straffesparkkonkurranse.
21. juli 2006 gikk Zambrotta fra Juventus til Barcelona for 14 millioner euro.
31. mai 2008 signerte Zambrotta en 3 års avtale med AC Milan. Milan betalte 9 millioner euro. Da kontrakten med den italienske klubben gikk ut, valgte Zambrotta å ikke signere en ny.

Landslagskarrieren

I 1999 ble Zambrotta tatt ut i landslagstroppen av treneren Dino Zoff. Han debuterte i en målløs privatlandskamp mot Norge 10. februar 1999.
Under EM 2000 startet han for Italia i semifinalen mot Nederland, men allerede etter en halv times spill ble han utvist. Zambrotta har også spilt for landslaget i VM 2002, EM 2004, VM 2006 og EM 2008.
Serapis

Serapis (gresk Σέραπις) eller Sarapis (Σάραπις) er en synkretisk hellenistisk-egyptisk gud som ble skapt i løpet av 200-tallet f.Kr. på ordre av Ptolemaios I av Egypt som et virkemiddel for å forene grekere og egyptere i hans rike. Guden ble avbildet som en greker i framtoning, men med egyptiske farger, og kombinerte ikonografi fra mange store religiøse kulter som signaliserte både overflod og gjenoppstandelse. Hans kult ble spredt som en bevisst politikk av ptolemeerdynastiet som også bygget et strålende Serapeum i Alexandria. Serapis fortsatte å øke i popularitet i den romerske perioden, ofte erstattet Osiris som ektefelle for Isis i ikkeegyptiske templer. De tidige kristne anså Serapis for å være en farlig motstander og anklaget tilhengerne av ham for å være en sekt av soldyrkere. Ødeleggelsen av Serapeum av en kristen mobb ledet av patriarken Theofilos av Alexandria i 389 e.Kr. er en av hovedhendelsene i undergangen av antikkens hedendom, og kulten opphørte å eksistere med det kristne forbudet av annen religiøs aktivitet i 391.

Om guden

Serapis' mest berømte tempel var Serapeum i Alexandria, Under den nevnte Ptolemaios I Soter ble det gjort anstrengelser for integrere egyptisk religion med den til deres hellenistiske herskere. Ptolemaios' politikk var å finne en guddom som kunne vinne ærbødighet hos begge grupper, til tross for de forbannelser som egyptiske prester rettet mot gudene til tidligere utenlandske herskere (til sammenligning ble Set lovpriset av Hyksos, det fremmede folket som erobret Nildeltaet rundt 1650 f.kr.). Aleksander den store hadde forsøkt å benytte Amon i denne hensikten, men han var mer framtredende i Øvre Egypt og ikke særlig populær i Nedre Egypt hvor grekerne hadde sterkere innflytelse. Grekerne hadde liten respekt for religiøse figurer med dyrehoder, og en gresk menneskelik statue ble valgt som idol og kultbilde, og proklamert som likeverdig med den populære Apis (som egypterne framstilte med oksehode). Det ble navngitt Aser-hapi (det vil si Osiris-Apis), som ble Serapis, og det ble sagt at det var Osiris i sin helhet, framfor kun bare hans Ka (livskraft).
Trondheim Skikrets

Trondheim Skikrets (stiftet 6. mars 1916) er en tidligere krets i Norges Skiforbund.
Kretsen het opprinnelig Trondhjems Skikreds. Kretsen skiftet navn til Trondheim og Omegn Skikrets i 1945, og til Trondheim Skikrets i 1964.
Kretsen ble slått sammen med Sør-Trøndelag Skikrets i 1971.
Hemilophus

Utseende

Middelsstore, avlange, mørkt brunlige trebukker. Kroppen er nokså jevnbred. Antennene er omtrent så lange som kroppen og påfallende kledt med lange hår, særlig på de fire innerste leddene som er tykkere og har en tett brem av mørke hår på innersiden.

Utbredelse

Slekten er utbredt i Paraguay, Argentina og det sørøstlige Brasil.
Lucena City

Lucena City er en by i Filippinene og er administrativt hovedsete for provinsen Quezon, som ligger i regionen Calabarzon. Den har 266 075 innbyggere (2000).
Byen er inndelt i 33 smådistrikt, barangayer, samtlige er tettstedsdistrikter.

Kilder

National Statistical Coordination Board, Filippinene
LALR-parsergenerator

En LALR-parsergenerator er en programvare som leser en grammatik i Backus-Naur form (BNF) og skaper en LALR-parser som er kapabel til å parse filer som er skrevet i et programmeringsspråk som følger BNF-grammatikken. LALR parsere er svært små og raske sammenlignet med andre type parsere.
Der finnes parsergeneratorer for andre typer parsere, slik som SLR, LR, GLR og LL. Hva som skiller dem fra hverandre er typen BNF som de aksepterer og typen parsingalgorime som er brukt i den genererte parser.
LALR(1)-parsere er mer effektive enn SLR(1), og kan parse nesten alle grammatikker. LR(1)-parsere er mer effektive enn LALR(1), men kanoniske LR(1)-parsere kan bli ekstremt store og er ikke ansett som praktiske. Minimale LR(1)-parsere er mindre og sammelignbare med LALR(1)-parsere.
Ulv (bok)

Ulv (engelsk: Wolf) er ei ungdomsbok fra 1990  av den britiske forfatteren Gillian Cross. Boka ble tildelt Carnegie Medal in Literature da den utkom. Den skildrer hvordan tenåringen Cassy oppdager hemmelighetene omkring den fraværende faren.  
Cassy vokser opp hos den strenge farmora, og besøker bare sjelden mora som bor i London. Ingen av dem forteller henne om faren. Skritt utenfor huset om natten gjør at hun sendes til London. Mora og hennes nye samboer er husokkupanter og driver et kulturprogram for skoler hvor de gjennom en blanding av fakta og fiksjon utfordrer ungdom til å tenke nytt, denne gangen om ulver. Cassy involveres i prosjektet, samtidig som hun hjemsøkes av mareritt om Rødhette. Farens historie avsløres mot slutten av boken, hans «ulveaktighet» er at han er en ettersøkt terrorist i IRA.
Boka utkom på norsk i 1995, oversatt av Liv Margareth Alver.
QBZ-95

Overblikk

QBZ-95 ble først observert utenfor Kina i 1997 da Storbritannia overførte suvereniteten over Hongkong til Folkerepublikken Kina. Det er et moderne våpensystem i bullpup-konfigurasjon, hvor våpenets lademekanisme og magasin ligger bak håndgrepet og avtrekkeren. Våpenet var utformet for å erstatte den regulære Type 81-riflen, som var ganske lik AK-47 når det gjaldt design.
Riflen bruker syntetiske materialer i sin konstruksjon og avfyrer en 5,8 x 42 mm små-kaliber patron med stor hastighet (i klasse med det vanlige 5,56 x 45 mm SS109 NATO og det russiske 5,45 x 39 mm). Bullpup-konfigurasjonen til QBZ-95 ligner den som finnes på britiske SA80, franske FAMAS, østerrikske Steyr AUG og belgiske F2000.
Nottaway (elv)

Nottaway River er en elv nordvest i provinsen Quebec i Canada, og en av de større elvene i provinsen. Elvens lengde er 225 km, men ovenfor utspringet i Lake Matagami får den tilløp av to forgrenede elver, Bell River og Waswanipi River, hvorav hele vassdraget inklusive Bell River med den øvre tilførselen Mégiscane River er 776 km langt. Nedbørsfeltet er på 65.800 km². Elva renner vestover til den renner ut i Hudson Bay, nærmere bestemt i James Bay.
Vassdraget har ikke utbygging av vannkraft, det er inngått avtale om utbygging av vassdraget Eastmain lengre nord mens Nottaway (i likhet med Broadback- og Rupert-elvene i nord) inntil videre ikke skal bygges ut.
Ina Backer

Bakgrunn

Hun var datter av Julie og Edvard Danielsen, kontreadmiral og søster av løytnant Per Danielsen. Hun var gift med krigsfotograf Ole Friele Backer, og mor til sosialantropologen Berit Backer.
I 1940 ble hun utdannet arkitekt fra Norges tekniske høgskole i Trondheim.

Andre verdenskrig

Etter at kampene i Norge i 1940 var over arbeidet hun i Brente steders regulering. Hun ble arrestert sammen med sin mor Julie 22. september 1941 i forbindelse med opprullingen av radiostasjonen Oldell. Hun satt som fange på Grini, der hun ble sittende krigen ut.

Senere virke

Etter krigen var hun engasjert i gjenoppbyggingen av Finnmark. Hun arbeidet da i Boligdirektoratet.
Backer arbeidet så fra 1955 til 1961 i Norges Statsbaner, der hun var ved arkitektkontoret. Her tegnet hun Slependen stoppested. For NSB tegnet hun også funksjonærboliger i Sira.

Backer tegnet rundt 1960 lavblokker med 240 leiligheter for USBL i Olav Nygards veg på Ulsrud i bydelen Østensjø i Oslo.
Backer var senere engasjert i bevaringsarbeid. Fra 1965 til 1971 arbeidet hun ved byantikvaren i Oslo, deretter var hun fra 1972 førsteantikvar hos Riksantikvaren. Som førsteantikvar var hun særlig engasjert i arbeid med gamle statsbygninger, i særdeleshet prestegårder.
Hypopne

Hypopne er et medisinsk uttrykk for redusert pust, vanligvis minst 50 prosnet reduksjon av pustevolumet i minst 10 sekunder.
Fylkesvei 2396

Fylkesvei 2396 går mellom Lortvika og Honerud i Søndre Land kommune. Veien er 3,7 km lang.
Frem til 2019 hadde veien betegnelsen Fv140.
Ferjesamband i Norge

Ferjesamband i Norge er en oversikt over tilbud av kollektiv transport med ferje for kjøretøyer og passasjerer innenfor Norge. I 2012 var det trafikk på 121 ferjesamband i Norge, to færre enn året før. Ferjene gjorde omkring 1,5 millioner turer og fraktet omkring 20,7 millioner kjøretøy. Personbiler og små varebiler utgjorde nesten 90 % av kjøretøyene, lastebiler utgjorde nær 8 %. Bodø-Røst er landets lengste strekning med 109 km, mens Svelvik-Verket er med 184 meter landets korteste. Randsfjordferga er den travleste bilfergen på en norsk innsjø, den andre er Fjoneferja på Nisser i Telemark. Jernbanefergen på Tinnsjøen, Norges eneste innenlands, ble nedlagt i 1991 etter 82 års drift. Ferjerutene på Sognefjordene inkluderte lenge ferjestedet «Midtfjords» der både kjøretøy og passasjerer ble overført mellom fartøy som lå mot hverandre ytterst i Aurlandsfjorden, trolig det eneste i sitt slag i landet.
De fleste fergene drives med diesel eller tungolje. En av tre ferjer på Lavik-Oppedal drives med batteri, som den første i verden. Ifølge Siemens og Bellona er 84 ferjer på 61 strekninger egnet for batteridrift, mens noen lengre overfarter egner seg for hybride fremdriftssystemer (olje eller gass kombinert med batteri). Halhjem-Sandvikvåg betjenes av tre ferje drevet av naturgass. MF «Glutra» ble i 2000 satt inn på Sølsnes-Åfarnes som den første gassdreven bilferjen i verden.

Jernbaneferger

I 1991 ble jernbanefergen på Tinnsjøen nedlagt etter 82 års drift.
Det var jernbaneferge mellom Kristiansand og Hirtshals i Danmark fra 1958 til 1996.